Diari Oficial de la Generalitat Valenciana


Sumari del DOGV 5674, del 07-01-2008 (2007/15675)

Notificació a Rosa Ferré Garriga de la Resolució de 24 d'octubre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Andrea de Vinaròs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5674

Data del DOGV
:   07-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2007/15441


Data del document
:   17-12-2007

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació a Rosa Ferré Garriga de la Resolució de 24 d'octubre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Andrea de Vinaròs. [2007/15879]  
Per no haver sigut possible notificar de forma personal i directa a la interessada Rosa Ferré Garriga, titular de la pensió Andrea de Vinaròs, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la publicació de l'Edicte en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de desembre de 2007.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler del grup tercer "Andrea", signatura HCS-517, siti al C/ del Pilar, 190, de Vinaròs, iniciat per acord del cap del Servici Territorial de Turisme de Castelló de data 9 de juliol de 2007 i,  
Atés que  
1. La Inspecció del Servici Territorial de Turisme de Castelló, amb data 15 de maig de 2007, va girar inspecció a l'establiment hoteler de referència el resultat de la qual es transcriu a continuació:  
"Es comprova que l'establiment està tancat el públic en general i presenta un estat d'abandó. Consultats els veïns manifesten que roman en esta situació un mínim de tres anys, per la qual cosa segons el parer de la inspecció convé la baixa de l'establiment per cessament en l'activitat".  
2. El dia 9 de juliol de 2007, el cap del Servici Territorial de Turisme de Castelló va acordar la iniciació del procediment de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment hoteler de referència, segons allò que s'ha preceptuat en els articles 14.3 de la Llei 3/1998, de 21 de maig, de la Generalitat, de Turisme de la Comunitat Valenciana i 29 del Decret 153/1993, de 17 d'agost, del Consell, regulador dels Establiments hotelers de la Comunitat Valenciana. El dit acord va ser notificat a Rosa Ferré Garriga, titular de l'establiment i a José Monterde Gual, representant de Monterde i Antonio, SL, mercantil propietària de l'immoble.  
També es va notificar a tots els interessats el tràmit d'audiència prèvia a la proposta de resolució, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), pel qual es concedix un termini de deu dies per a presentar aquelles al·legacions i documents estimaren oportuns en defensa dels seus interessos. Així mateix, s'indica que, de no presentar al·legacions, es proposaria la baixa de l'esmentat establiment.  
3. Transcorregut el termini a què s'ha fet al·lusió en l'anterior punt, no cap dels interessats va presentar al·legacions.  
Als anteriors fets li són d'aplicació els següents  
Fonaments de dret  
1. Els articles 68 i 69 de la LRJPAC, en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà mentre siguen complits els requisits tinguts en compte en efectura-la i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa del mateix en el corresponent Registre".  
3. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana, alhora que disposa que "els actes o fets constatats per la inspecció es reflectiran en una acta, la qual gaudirà de presumpció de veracitat, excepte prova en contra, i que es formalitzarà en el mode reglamentàriament determinat".   
L'article 89.5 de la LRJPAC, per quant disposa que "l'acceptació d'informes o dictàmens servirà de motivació a la resolució quan s'incorpore al text d'esta". A estos efectes, s'ha reproduït l'informe emés per la Inspecció del Servici Territorial de Turisme de Castelló, que constata el tancament de l'establiment.  
Per tot el susdit, la secretària Autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'establiment hoteler del grup tercer denominat "Andrea", siti a Vinaròs, signatura HCS-517 i, en conseqüència, conclús el procediment iniciat per acord del Servici Territorial de Turisme de Castelló, procedir a l'arxivament de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 d'octubre de 2007.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.»